[{"text_idx": "#000000", "text": "O\u0308koma\u0308rgised, mida ma kunagi ma\u0308rganud pole"}, {"text_idx": "#000001", "text": "Ta\u0308na ma ra\u0308a\u0308gin to\u0303sisemal ja olulisemal teemal. Ma ei ole ammu enam suhtumisega \u201cpeale mind tulgu vo\u0303i veeuputus\u201d. Isana ei saa sa seda olla. Ma na\u0308en juba ka oma lu\u0308hikese elu jooksul, kuidas me keskkonda mo\u0303jutame ja ma mo\u0303tlen sageli, kas ma saaksin teha paremaid valikuid. Mitte alati, kuid sageli."}, {"text_idx": "#000002", "text": "Toidu puhul olen ma teadlik, et kui seal on peal teatud templid vo\u0303i kleebised, siis see on minu jaoks mingi kvaliteedi garantii. Na\u0308iteks kui leiva peal on, et Eesti aasta parim toit 2017, siis to\u0303ena\u0308oliselt see eriti kehv asi olla ei saa. Vo\u0303i kui seal on peal ma\u0308rk, et tegu on o\u0308kotoodanguga, siis see ta\u0308hendab, et selle toorainel pidi olema ka mingi ja\u0308relvalve."}, {"text_idx": "#000003", "text": "Kui mu so\u0303brad Norrast tagasi tulid ja ma nendega poodi la\u0308ksin, siis nad itsitasid ja samas kiitsid mind, et ma ko\u0303iki valmistoidupurke so\u0303rmede vahel keerutan ja uurin, mida nad sisaldavad. Pole vist kellelegi u\u0308llatus, et suur osa valmistoitudest ei ole terivsele kasulikud. Seega on minu asi see, et ma ka\u0308in la\u0308bi toitude sisaldused, et kui ma so\u0308o\u0308dangi enda perele neid e-sid sisse, siis ma va\u0308hemalt teen seda teadlikult ja olen teadlik, mis seal purgis peitub."}, {"text_idx": "#000004", "text": "Kuid kui me jo\u0303udsime nendega to\u0308o\u0308stuskaupade vahele, siis minu ta\u0308helepanu hajus, kuid samas nende oma la\u0308ks teravaks. Nemad uurisid kodukeemia jms pudeleid ta\u0308pselt sama suure ta\u0308helpanuga nagu mina hetk tagasi toidu puhul. Miks? Mida nad loodavad/karvad sealt leida? Kui me vo\u0303tame mingi puhastusvahendi endale ette ja selle sisaldust hindama hakkame, siis ei oska mina ju hinnata, mis selle mo\u0303ju mulle ja keskkonnale on. Su\u0308u\u0308a ma seda nagunii ju ei kavatse."}, {"text_idx": "#000005", "text": "Ku\u0308simuse peale, et mida nad sealt otsivad, sain ma vastuse ja see oli esimene kord kui ma kuulsin sellisest asjast nagu \u201cluige\u201dma\u0308rgis. Selle vo\u0303ib leida erinevatel to\u0308o\u0308stuskaupadel \u2013 roheline la\u0308rakas, milles ta\u0308helepanelikum vaataja tunneb a\u0308ra luige kujutise. Selgus, et Norras ja po\u0303hjamaades u\u0308ldse olla inimesed sellest va\u0308gagi teadlikud ja keskkonna mo\u0303jude pa\u0308rast enam hoolivamad inimesed pididki eelistama alati tooteid, millel on peal just see ma\u0308rgis."}, {"text_idx": "#000006", "text": "Ma tunnistan- ma ei ole mitte kunagi sellele ta\u0308helepanu po\u0308o\u0308ranud. Ma olen ostnud ta\u0308iesti pimedalt hinda ja seda, mida telekas reklaamitakse. Kui see on sobinud meie majapidamisse, siis ma ei ole enam kordagi vaaginud, et mis vo\u0303iks olla selle mo\u0303ju maailmale. Kuid olen teinud seda juba kevadest saadik. Ehk lisaks hinnale on mul poes valikukriteeriumiks ka see, et sel oleks peal o\u0308koma\u0308rgis. Loomulikult paljudel asjadel pole, aga ma otsin seda siiski teadlikult silmadega. Sellest ajast alates on nii mo\u0303nigi meie igapa\u0308evaartikkel va\u0308lja vahetatud. U\u0308heks na\u0308iteks on ma\u0308hkmed."}, {"text_idx": "#000007", "text": "Mida need ma\u0308rgised siis ta\u0308hendavad? Lihtsaim selgitus oleks vist see, et seda ma\u0308rgist kandvate toodete mo\u0303ju keskkonnale kogu olelusringi kestel, on va\u0308iksem kui teistel analoogsetel toodetel. Ehk kui me vo\u0303tame kaks u\u0308he hinnaga pesupulbrit, siis mo\u0303ju loodusele vo\u0303ib neil kahel olla ta\u0308iesti kardinaalselt erinev. Ja on kaks ma\u0308rgist, mida vo\u0303iks ja\u0308lgida ning need ongi see \u201cluige\u201d ma\u0308rgis ja teiseks lille kujutisega ma\u0308rk."}, {"text_idx": "#000008", "text": "Kui mult paluti, kas ma ei oleks sellisele asjale no\u0303us ta\u0308helpanu juhtima, siis loomulikult ma olen, sest ma tahan, et kui me selle maa lastega lo\u0303puks ta\u0308idame, siis oleks ka nende lastel puhas maailmaruum, kus ma\u0308ngida. Me oleme ammu eeskujulikud pru\u0308gisorteerijad (Esileedi on, mul on veel arenemisruumi), me oleme ka aina enam taaskasutust sisse viimas. Loomulikult saab alati paremini. Me oleme niigi u\u0308lerahvastatud maailma kurnamas kolme lapsega ja Esileedi so\u0303nul ei usu tema, et me veel lo\u0303petanudki oleme (ma ei tea kellega ta neid veel saada kavatseb). Va\u0308him, mis me teha saame, on sellistele asjadele ta\u0308helepanu juhtida."}, {"text_idx": "#000009", "text": "Esileedi kasutab juba o\u0308kotooteid nii pesupesuks kui ka muuks koristuseks. Po\u0303randaid peseme me u\u0308ldse puhta veega. Va\u0308lja arvatud siis kui u\u0308ks teatud tegelane oma number kahe poti ko\u0303rvale po\u0303randale otsustab teha. Ma ei taha ku\u0308ll o\u0308elda, kes seda teeb, aga et lihtsam arvata oleks, siis kinnitan, et see ei ole Esileedi. Va\u0308hemasti ta pole mulle kordagi sellega vahele ja\u0308a\u0308nud. Siis me kasutame po\u0303randapesuks ka leebet vahendit."}, {"text_idx": "#000010", "text": "Ta\u0308iesti vo\u0303imalik, et teie olete o\u0308koma\u0308rgistest ise juba ta\u0308iesti teadlikud ja see mo\u0303jutab ka teie ostuotsuseid ja kui see on nii, siis on see suurepa\u0308rane. Kuid paljud ei ole ja paljud, kes on, on sellele sattunud ta\u0308iesti juhuslikult nagu mina. See on va\u0308a\u0308rt asi, mida levitada ja ja\u0308rgmine kord kui te ostate endale kodukeemiat, siis hoidke enda silmad lahti ja otsige sealt pealt, kas Po\u0303hjamaade \u201cLuige\u201dma\u0308rki vo\u0303i Euroopa Liidu \u201clillekest\u201d. Selle ma\u0308rgisega liitumine on ettevo\u0303tetel ta\u0308iesti vabatahtlik ja samas annab see tarbijale kindlust, et see valik on vo\u0303imalikult loodustsa\u0308a\u0308stev. Ja\u0308rgmine kord kui te poes olete, visake ka kodukeemia vahes pilk riiulitele ja vaadake, kas te ma\u0308rkate neid ja kui ma\u0308rkate, siis mo\u0303elge, a\u0308kki saate liikuda just nende toodete kasutamise suunas."}, {"text_idx": "#000011", "text": "Kas teie olite varem sellest teadlikud?"}, {"text_idx": "#000012", "text": "\u201cO\u0308koma\u0308rgised, mida ma kunagi ma\u0308rganud pole\u201d on saanud 2 vastust"}, {"text_idx": "#000013", "text": "Mina osade toodete puhul ja\u0308lgin seda hoolega.\nPesupesemise vahenditest on minu suur lemmik avastus EcoGenic sari mida mu\u0308u\u0308akse Realiseerimiskeskuses. Seal on ka muid vahendeid ( u\u0308ldpuhastus, ko\u0308o\u0308k jne). Geel maksab ( vist 1l) 4.99, pesupehmendaja 2.59, u\u0308lspuhastus oli vist 1.99. U\u0308heso\u0303naga a\u0308a\u0308rmiselt mo\u0303istlkud hinnad aga tooted on super.\nOlen igasuguseid o\u0308kopoodide vahendeid proovinud mis on kallid aga mitte nii head.\nWC puhastamiseks on see lemmik: \nMe kasutame ka palju o\u0308koma\u0308rgisega tooteid vo\u0303i allergiavabu (neutraalseid). Puhastuseks on meil suhteliselt eranditult Sonett kasutuses. Olgu o\u0308eldud pildil olevate Tri-Bio no\u0303udepesumasinatablettide kohta, et o\u0308koshmo\u0308oko on hea ku\u0308ll, kuid meil ja\u0308i isegi 60-70 kraadise pesu juures need tabletid lahustumata. Meil on kare vesi. Sonetti peale u\u0308le minnes pole see probleem kordunud ja va\u0308ga kiidan."}, {"text_idx": "#000014", "text": "Mina osade toodete puhul ja\u0308lgin seda hoolega.\nPesupesemise vahenditest on minu suur lemmik avastus EcoGenic sari mida mu\u0308u\u0308akse Realiseerimiskeskuses. Seal on ka muid vahendeid ( u\u0308ldpuhastus, ko\u0308o\u0308k jne). Geel maksab ( vist 1l) 4.99, pesupehmendaja 2.59, u\u0308lspuhastus oli vist 1.99. U\u0308heso\u0303naga a\u0308a\u0308rmiselt mo\u0303istlkud hinnad aga tooted on super.\nOlen igasuguseid o\u0308kopoodide vahendeid proovinud mis on kallid aga mitte nii head."}, {"text_idx": "#000015", "text": "WC puhastamiseks on see lemmik: "}, {"text_idx": "#000016", "text": "Me kasutame ka palju o\u0308koma\u0308rgisega tooteid vo\u0303i allergiavabu (neutraalseid). Puhastuseks on meil suhteliselt eranditult Sonett kasutuses. Olgu o\u0308eldud pildil olevate Tri-Bio no\u0303udepesumasinatablettide kohta, et o\u0308koshmo\u0308oko on hea ku\u0308ll, kuid meil ja\u0308i isegi 60-70 kraadise pesu juures need tabletid lahustumata. Meil on kare vesi. Sonetti peale u\u0308le minnes pole see probleem kordunud ja va\u0308ga kiidan."}, {"text_idx": "#000017", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000019", "text": "Polegi arvutit. Telefoniga saan ko\u0303ik tehtud"}, {"text_idx": "#000020", "text": "Ta\u0308name, et liitusite meie uudiskirjaga."}, {"text_idx": "#000021", "text": "FB ja IG seab aina kitsendusi, kui paljude inimesteni mu so\u0303numid ja postitused jo\u0303uavad. Ja\u0308ta palun enda e-maili aadress, sest ma plaanin korra na\u0308dalas (vo\u0303i paari na\u0308dala tagant) saata mailile u\u0308he uudiskirja, et sa ei ja\u0308a\u0308ks va\u0308ikesest meelelahutusest ilma lihtsalt sellepa\u0308rast, et FB nii otsustas. Luban, et need ja\u0308a\u0308vad ainult minule ja ma ei levita neid kellelegi, ega hakka ka saatma spa\u0308mmi. Luban olla viisakas ja vastutustundlik."}, {"text_idx": "#000024", "text": "Postitus valmis koosto\u0308o\u0308s Tsilgaga Pole hullemat asja kui nohu. Vo\u0303i noh on. Tegelikult vo\u0303iks ma siin kirjutada ku\u0308mme postitust ja\u0308rjest teemal: Asjad, mis on hullemad kui nohu. Aga..."}, {"text_idx": "#000026", "text": "Kui ta aknast va\u0308lja vaatate, vo\u0303ite vist na\u0308ha, et su\u0308gis on ka\u0308es. NOT! Ta\u0308itsa pekkis, kus seda enne na\u0308htud, et septembri keskpaik ja va\u0308ljas selline la\u0308mmi, et puhu..."}]